## Annex núm. 6.

DECLARACIÓ DE CESSIÓ I TRACAMENT DE DADES EN RELACIÓ AMB L’ACTUACIÓ D’ACTUACIONS DEL PLA DE RECUPERACIÓ, TRANSFORMACIÓ I RESILIÈNCIA (PRTR)

**[Nom i cognoms]**, amb DNI **[núm. del DNI],** com a RESPONSABLE de l’entitat **[nom de l’entitat]**, amb NIF **[NIF de l’entitat]** i amb domicili fiscal a [domicili de l’entitat], beneficiària d’ajudes finançades amb recursos provinents del Pla de recuperació, transformació i resiliència (PRTR) o que participa com a contractista en el desenvolupament d’actuacions necessàries per a la consecució dels objectius definits en el component C1701 “Plans Complementaris: Comunicació Quàntica “

**DECLARO:**

1. Que conec la normativa aplicable i, en particular, els apartats següents de l’article 22 del Reglament (UE) 2021/241 del Parlament Europeu i del Consell, de 12 de febrer de 2021, pel qual s’estableix el Mecanisme de Recuperació i Resiliència:
   * La lletra d de l’apartat 2: «obtenir, als efectes d’auditoria i control de l’ús de fons en relació amb les mesures destinades a l’execució de reformes i projectes d’inversió en el marc del pla de recuperació i resiliència, en un format electrònic que permeti fer cerques i en una base de dades única, les categories harmonitzades de dades següents:
     1. el nom del perceptor final dels fons;
     2. el nom del contractista, quan el perceptor final dels fons sigui un poder adjudicador de conformitat amb el dret de la Unió o nacional en matèria de contractació pública;
     3. els noms, cognoms i dates de naixement dels titulars reals del perceptor dels fons o del contractista, segons es defineix en l’article 3, punt 6, de la Directiva (UE) 2015/849 del Parlament Europeu i del Consell (…);
     4. una llista de mesures per a l’execució de reformes i projectes d’inversió en el marc del pla de recuperació i resiliència, juntament amb l’import total del finançament públic de les mesures esmentades i que indiqui la quantia dels fons desemborsats en el marc del Mecanisme i altres fons de la Unió».
   * L’apartat 3: «Les dades personals esmentades en l’apartat 2, lletra d, d’aquest article només han de ser tractades pels estats membres i per la Comissió als efectes i amb la durada de l’auditoria corresponent de l’aprovació de la gestió pressupostària i dels procediments de control relacionats amb la utilització dels fons relacionats amb l’aplicació dels acords a què fan referència els articles 15, apartat 2, i 23, apartat 1. En el marc del procediment d’aprovació de la gestió de la Comissió, de conformitat amb l’article 319 del TFUE, el Mecanisme està subjecte a la presentació d’informes en el marc de la informació financera i de rendició de comptes integrada a què fa referència l’article 247 del Reglament financer i, en particular, per separat, en l’informe anual de gestió i rendiment».
2. Que, d’acord amb el marc jurídic que s’ha exposat, accedeixo a la cessió i el tractament de les dades amb les finalitats que s’indiquen expressament en els articles esmentats.
3. Que la persona o l’entitat que represento està compromesa amb els estàndards més exigents en relació amb el compliment de les normes jurídiques, ètiques i morals; que adoptaré les mesures necessàries per prevenir i detectar el frau, la corrupció i els conflictes d’interès, i que, si escau, comunicaré a les autoritats que siguin procedents els incompliments que s’hi observin.
4. Que, atenent el contingut del PRTR, em comprometo a respectar els principis d’economia circular i evitar impactes negatius significatius en el medi ambient (DNSH, per les sigles en anglès do no significant harm) en l’execució de les actuacions dutes a terme en el marc del PRTR, i manifesto que no hi ha doble finançament o que, en cas d’haver-n’hi, no em consta cap risc d’incompatibilitat amb el règim d’ajuts d’estat.

**[Lloc i data]**

**[Signatura i càrrec]**